For første gang på fem år blir ikke Norge å se i en Eurovision-finale. Agnete og «Icebreaker» nådde ikke opp hos det europeiske TV-publikummet. NRK.no fikk første kommentar da hun gikk ut av arenaen.

– Dette er en seier over meg selv. Det var helt fantastisk å stå på scenen. Dette er terapi for meg, og det finnes ikke et bedre sted enn å stå på scenen, sier hun.

Delegasjonsleder Stig Karlsen vil fortsatt kalle Agnete en vinner.

– Å vite historien hennes og se henne på den scenen nå i kveld, det var helt rått. Hun er helt rå, sier han.

Selv om Karlsen hadde ønsket å se Agnete i finalen, kunne han ikke vært mer fornøyd over Agnetes innsats.

– Selvfølgelig vil det alltid være en liten skuffelse å ikke gå videre. Men jeg kunne ikke vært stoltere av denne fantastiske jenta, sier han.

Stjerneprodusent om den norske representanten: – Agnete er skapt for noe stort

NRK.no møtte Agnete like etter det ble kjent at Norge er ute av Eurovision:

ETTER EXITEN: NRK.no møtte Agnete backstage etter den dårlige nyheten. Du trenger javascript for å se video. ETTER EXITEN: NRK.no møtte Agnete backstage etter den dårlige nyheten.

– Litt for uvanlig poplåt

UTE: Agnete er ute av Eurovision Song Contest. Foto: Rikke Askersrud / NRK

Morten Thomassen i den norske GP-klubben mener at låten «Icebereaker» muligens var litt for spesiell til å kunne kvalifere seg til finalen.

– Det er så klart synd at Agnete ikke er med videre, men det var nok litt for uvanlig til at den kunne kvalifisere seg videre, sier Thomassen til NRK.no.

Reaksjonene lot ikke vente på seg på Twitter.

Laster Twitter-innhold Kunne ikke laste innhold, men du kan gå til twittermeldingen.

Laster Twitter-innhold Kunne ikke laste innhold, men du kan gå til twittermeldingen.

Laster Twitter-innhold Kunne ikke laste innhold, men du kan gå til twittermeldingen.

Sverige eneste finaleland

Det betyr at direktekvalifiserte Sverige blir det eneste landet som representerer den nordiske regionen i finalen etter at Norge og Danmark røk ut på torsdag, og Finland og Island på tirsdag.

Torsdag kveld kjempet 18 land om ti finaleplasser i den første semifinalen i Eurovision Song Contest i Stockholm. Da stemmene fra juryer og publikum var talt opp og lagt sammen, var dette de ti landene som sikret seg en finaleplass:

Latvia, Georgia, Bulgaria, Australia, Ukraina, Serbia, Polen, Israel, Litauen og Belgia.